
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 2 

8 Ιανουάριου 2011 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή προθεσμιών και εργασιών του Διοικητικού 
Πρωτοδικείου και του Διοικητικού Εφετείου Αθη¬ 
νών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. την παράγραφο 1 του άρθρου 44 του Συντάγματος, 

2. το γεγονός ότι από την ενεργοποίηση εκρηκτικού 
μηχανισμού την 30ή Δεκεμβρίου 2010 προκλήθηκαν ση¬ 
μαντικές ζημιές στα κτίρια του Διοικητικού Πρωτοδικεί¬ 
ου και του Διοικητικού Εφετείου Αθηνών και οι στεγα- 
ζόμενες σε αυτά δικαστικές υπηρεσίες υποχρεώθηκαν 
να διακόψουν τη λειτουργία τους, 

3. την έκτακτη περίπτωση εξαιρετικά επείγουσας και 
απρόβλεπτης ανάγκης να διασφαλιστούν η σωματική 
ακεραιότητα των δικαστικών λειτουργών και υπαλλή¬ 
λων, των δικηγόρων και των πολιτών, καθώς επίσης η 
δικαστική προστασία με την παροχή της δυνατότητας 
άσκησης δικονομικών δικαιωμάτων, η οποία παρεμπο¬ 
δίστηκε λόγω της διακοπής της λειτουργίας των προ- 
αναφερθεισών δικαστικών υπηρεσιών, 

4. τα 1/3.1.2011 και 1/3.1.2011 έγγραφα των Προέδρων 
των Τριμελών Συμβουλίων Διεύθυνσης του Διοικητικού 
Εφετείου Αθηνών και του Διοικητικού Πρωτοδικείου 
Αθηνών, αντιστοίχως, 

5. το Υ1289/3-1-2011 έγγραφο του Διευθύνοντος Συμ¬ 
βούλου της εταιρείας με την επωνυμία «Θέμις Κατα- 
σκευστική ΑΕ» και 

6. τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

1. Αναστέλλονται κατά το χρονικό διάστημα από 
30 Δεκεμβρίου 2010 έως και 28 Ιανουάριου 2011: α) οι 
εργασίες των δικαστικών υπηρεσιών του Διοικητικού 


Πρωτοδικείου Αθηνών και β) οι νόμιμες και δικαστικές 
προθεσμίες για τη διενέργεια διαδικαστικών πράξεων 
και άλλων ενεργειών ενώπιον των υπηρεσιών του, καθώς 
επίσης η παραγραφή συναφών αξιώσεων. 

2. Δεν ισχύει η προβλεπόμενη στην προηγούμενη πα¬ 
ράγραφο αναστολή για την: 

α) υποβολή αντιρρήσεων κατά της απόφασης κρά¬ 
τησης ή παράτασης της κράτησης αλλοδαπού και την 
αίτηση για ανάκληση της πιο πάνω απόφασης, καθώς 
και την εκδίκαση των αντιρρήσεων και της αίτησης 
ανάκλησης (άρθρ. 76 παρ. 3 έως 6 ν. 3385/2005, 212 Α', 
όπως οι διατάξεις αυτές τροποποιήθηκαν με τις παρ. 2 
των άρθρων 48 ν. 3772/2009,112Α', και 55 ν. 3900/2010, 
213 Α'), 

β) άσκηση αιτήσεων ακυρώσεως και αντίστοιχων αιτή¬ 
σεων αναστολής (άρθρ. 15 ν. 3068/2002,274 Α', όπως το 
άρθρο αυτό αντικαταστάθηκε με άρθρ. 49 ν. 3900/2010, 
213 Α'), καθώς και την εξέταση των συναφών αιτημάτων 
για έκδοση προσωρινής διαταγής, 
γ) άσκηση προσφυγών και ανακοπών κατά διοικητικών 
πράξεων, όταν η εκτέλεση των πράξεων αυτών δεν 
αναστέλλεται εκ του νόμου, καθώς και την άσκηση των 
σχετικών αιτήσεων αναστολής κατ’ άρθρ. 200 Κώδικα 
Διοικητικής Δικονομίας και την εξέταση των συναφών 
αιτημάτων για έκδοση προσωρινής διαταγής και 
δ) παραλαβή και καταχώριση των ενστάσεων στις 
εκλογές της 7ης και 14ης Νοεμβρίου 2010 για την ανά¬ 
δειξη των αρχών των Οργανισμών Τοπικής Αυτοδιοί¬ 
κησης πρώτου βαθμού. 

3. Αναστέλλονται κατά το χρονικό διάστημα από 30 
Δεκεμβρίου 2010 έως και 14 Ιανουάριου 2011: 

α) οι εργασίες των δικαστικών υπηρεσιών του Διοι¬ 
κητικού Εφετείου Αθηνών και 
β) οι νόμιμες και δικαστικές προθεσμίες για τη διε¬ 
νέργεια διαδικαστικών πράξεων και άλλων ενεργειών 
ενώπιον των υπηρεσιών του, καθώς επίσης η παραγρα¬ 
φή συναφών αξιώσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 

Η ισχύς της παρούσας, η οποία θα κυρωθεί νομοθετικά 
σύμφωνα με τα οριζόμενα στην παράγραφο 1 του άρθρου 44 
του Συντάγματος, αρχίζει στις 30 Δεκεμβρίου 2010. 

Αθήνα, 8 Ιανουάριου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
ΙΩΑΝΝΗΣ ΡΑΓΚΟΥΣΗΣ, ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ, ΔΗΜΗΤΡΙΟΣ ΔΡΟΥΤΣΑΣ, 
ΜΙΧΑΗΛ ΧΡΥΣΟΧΟΪΔΗΣ, ΚΩΝΣΤΑΝΤΙΝΑ ΜΠΙΡΜΠΙΛΗ, ΑΝΝΑ ΔΙΑΜΑΝΤΟΠΟΥΛΟΥ, 
ΔΗΜΗΤΡΙΟΣ ΡΕΠΠΑΣ, ΛΟΥΚΙΑ - ΤΑΡΣΙΤΣΑ ΚΑΤΣΕΛΗ, ΑΝΔΡΕΑΣ ΛΟΒΕΡΔΟΣ, 
ΧΡΗΣΤΟΣ ΠΑΠΟΥΤΣΗΣ, ΠΑΥΛΟΣ ΓΕΡΟΥΛΑΝΟΣ, ΙΩΑΝΝΗΣ ΔΙΑΜΑΝΤΙΔΗΣ, 
ΧΑΡΑΛΑΜΠΟΣ ΠΑΜΠΟΥΚΗΣ, ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 
ΠΑΝΑΓΙΩΤΗΣ ΜΠΕΓΛΙΤΗΣ, ΝΙΚΟΛΑΟΣ ΣΗΦΟΥΝΑΚΗΣ, ΤΗΛΕΜΑΧΟΣ ΧΥΤΗΡΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

